Årsmøtesak 1 Forslagsstiller styret

**Baneprosjektet – statusrapport og utfyllende vedtak**

Det vises til beslutningssak på ekstraordinært årsmøte den 13/10 i 2022, hvor prosjektet ble vedtatt gjennomført, og hvor det ble vedtatt at styret skulle rapportere status på hvert ordinært årsmøte til prosjektet er avsluttet.

**Bakgrunnen** for prosjektet er behovet for rehabilitering av store deler av baneanlegget etter 30 års drift. Særlig trenger flere av greenene, teestedene og enkelte av fairwayene omfattende rehabilitering for å kunne fungere i ytterligere 20 – 30 år. Klubben har gjennom alle år foretatt et kontinuerlig vedlikehold av banen, og den framstår i dag som bedre enn noensinne. Men slitasjen på greenene og teestedene krever et større vedlikeholdsprosjekt dersom banen skal holde akseptabel kvalitet også om 30 år.

Styret har oppnevnt en styringsgruppe, bestående av Finn Harald Ellingen, Oddvar Kjøs, Cato Lauritzen, banemester, daglig leder og styreleder som har fått ansvaret for oppfølging og løpende beslutninger. Styringsgruppa rapporterer til styret. Operativt prosjektansvarlig er banemester og prosjektansvarlig er styreleder.

**Prosjektets omfang og kostnad.** I arbeidet har det vært vurdert tiltak til en brutto kostnad på 15,4 millioner kroner. Etter flere gjennomganger er prosjektets omfang redusert til 10,4 millioner inkludert MVA. I dette beløpet ligger også kostnadene for rehabilitering av hull 13, samt andre mindre tiltak som er gjennomført og betalt i 2022. Etter at alle finansieringstiltak (egenkapital, dugnad, administrasjon og spillemiddeltilskudd) er regnet med, gjenstår et lånebehov på brutto om lag 4 millioner kroner. Reglene for spillemiddeltilskudd er klare på at MVA ikke skal regnes med i prosjektfinansieringen. Prosjektet skal være gjennomførbart og finansiert uten bruk av MVA.

**Risiko i prosjektet.** Prosjektet er kalkulert med stor sikkerhet i de enkelte tiltakene og i prosjektet samlet. Prosjektet er delt inn i 24 selvstendige enkelttiltak, som hver for seg kan stoppes eller utsettes, dersom klubbens eller prosjektets økonomi skulle ha en utvikling som tilsier at det ikke er fornuftig å fortsette. Dette er spesielt viktig, da prosjektet ikke er ferdig før i 2026, og både klubbens økonomi og rammebetingelser kan endre seg vesentlig i løpet av 3 – 4 år.

**Byggelån og langsiktig lån**

Det kreves dokumentasjon på finansering av prosjektet, inkludert tilsagn og lån både for byggeperioden og for den langsiktige finansieringen. Sarpsborg kommune gir ikke lånegaranti for spillemiddelprosjekter slik som en del andre kommuner, og det har vært krevende å få en finansiering som dekker vårt behov. . Løsningen har blitt at prosjektet deles i to, slik at fase 1 omfatter årene 2022, 2023 og 2024. Det er akseptert både hos kommunen, Viken fylkeskommune og i banken at dette ikke innebærer full ny søkeprosess for fase 2. Særlig vanskelig har det vært at prosjektet går over såpass mange år. Klubben byttet bankforbindelse til Eidsberg Sparebank og det må konstateres at det er fordelaktig å ha en lokal bank som samarbeidspartner.

**Status og økonomi delprosjektene**

**Status pr januar 2025.**

Budsjetterte tiltak: Uten MVA Kommentar:

Hull 12-Justering green 20.000 Ferdig

Hull 2 – Utvide tee 315.000 Ferdig

Hull 6 – Ombygging green 570.000 Ferdig

Hull 6 – Fairway 118.000 Ferdig

Hull 16 – Oppfyllig i dam v/green 248.000 Ferdig

Hull 9 – Ny green 19, ny tee, utvide tee 1 410.00 Ferdig

Hull 5 – Justering green 168.000 Ferdig

Hull 13 – Oppfylling av fairway 666.000 Ferdig

Hull 10 – Drensgrøft langs venstre side 83.000 Ferdig

Hull 8 – Ombygging av green 694.000 Ferdig

Hull 11 – Drensgrøft langs fairway 88.000 Ferdig

**Sum 4.380.000**

**Medgått hittil 3.427.508**

**Mindreforbruk 952.492**

**Gjenstår:**

Hull 13 – Ombygging green 780.000

Hull 13/18 – Utvide tee 393.000

Hull 1 – Ombygging green 638.000

Hull 1 – Utbedr. fairway 1(overf fra green 7) 500.000

Hull 2 – Drenering og avløp til Isesj 241.000

Hull 3 – Utvide tee 484.000

Hull 4 – Utvide tee 267.000

Hull 17 – Utvide tee 197.000

Hull 18 – Drenering tee 50.000

Hull 7 – Utvide tee 200.000

Sum 3.991.000

Prosjektet uten tillegg av administrasjon, prisstigning , renter og MVA: 8.400.000

Administrasjon, prisstigning, renter, uforutsett: 2.000.000

Sum kr.10.400.000

Finansiering:

Spillemidler 4.700.000

Egenkapital og diverse tilskudd: 2.300.000

Lånebehov: 3.000.000.

På grunn av at det har vist seg enklest og rimeligst å gjennomføre større deler av arbeidet enn forutsatt med egne ressurser er prosjektet så langt finansiert av egen kapital og egne ansatte, uten bruk av lån eller forskudd.

**Arbeid og praktiske konsekvenser for golfspillet i 2023**

Denne sesongen stenges hull 13 for rehabilitering av greenen og utvidelse av teestedet. Tee 3 vil være fullført tidlig i sesongen. Banen vil bli spilt slik: Hull 8 blir gjenåpnet med ny green, hull 9 spilles som par 3 og fjorårets hull 9 blir hull 10, hull 10 blir hull 11 osv til og med dagens hull 12 som blir 13. Fra og med hull 14 blir banen spilt som i fjor.

**Mulig ny behandling av lånegarantien i bystyret**

Sarpsborg kommune har vedtatt å gi oss både forskudd på spillemidler og lånegaranti. Garantien gir oss muligheter til svært gode lånebetingelser i Kommunalbanken. Men bankens statutter forutsetter at formålet med lånet skal være med i selve vedtaket, så saken må muligens til ny behandling i bystyret. Dette er en ren formalitet, og det er ikke sikkert at klubben må ha ny behandling. Men når saken allikevel skal årsmøtebehandles tas dette med i forslaget til vedtak.

**Forslag til vedtak:**

1: Formålet med prosjektet og låneopptaket er å gjennomføre rehabilitering av greener, teesteder og andre nødvendige tiltak på golfbanen.

2: Statusrapporten tas til etterretning.